	IZVJEŠĆE O PROVEDENOM SAVJETOVANJU 
SA ZAINTERESIRANOM JAVNOŠĆU

	Naslov dokumenta
	Nacrt Antikorupcijskog programa za ustanove kojima je osnivač Koprivničko-križevačke županije za razdoblje od 2026. - 2028. godine

	Stvaratelj dokumenta, tijelo koje provodi savjetovanje
	Koprivničko-križevačka županija

Upravni odjel za poslove Županijske skupštine i pravne poslove 

	Cilj i glavne teme savjetovanja
	Antikorupcijski program za ustanove kojima je osnivač Koprivničko – križevačke županija za razdoblje od  2026. – 2028. godine (dalje u tekstu: Antikorupcijski program) predstavlja provedbeni dokument kojim se utvrđuje provedba mjera za suzbijanje korupcije odnosno nastavak razvijanja politike nulte tolerancije prema korupciji na razini ustanova kojima je osnivač Koprivničko-križevačka županija.

Donosi se sukladno Strategiji sprječavanja korupcije za razdoblje od 2021. do 2030. godine („Narodne novine“ broj 120/21.) kao i Akcijskom planom sprječavanja korupcije u Koprivničko-križevačkoj županiji za razdoblje od 2026. do 2028. godine („Službeni glasnik Koprivničko-križevačke županije“ broj 14/26.)  kojim je i propisano njegovo donošenje, a donosi se za trogodišnje razdoblje. 

Antikorupcijski program podijeljen je u 6 dijelova. U prvom dijelu se prikazuju dokumenti iz kojih Antikorupcijski program izvire i na koje se oslanja te se obrađuju razlozi njegova donošenja. Nalaže se nadležnim tijelima ustanove intenzivnije razvijanje upravljačke prakse te suradnja i partnerstvo svih nositelja antikorupcijskih mjera u aktivnom djelovanje na ostvarenju prioritetnih ciljeva antikorupcijske politike Županije, koje je posebice usmjereno na sljedeća četiri glavna cilja:
Cilj 1. – Jačanje institucionalnog i normativnog okvira za borbu protiv korupcije
	Cilj 2. -  Jačanje transparentnosti i otvorenosti u radu
	Cilj 3. – Jačanje antikorupcijskih potencijala u sustavu javne nabave
	Cilj 4. -  Podizanje javne svijesti o štetnosti korupcije, nužnosti prijavljivanja 	nepravilnosti i jačanja transparentnosti.

Unutar svakog od gore navedenih ciljeva definirane su mjere sustavnog otklanjanja uzroka korupcije. Svaka od mjera prikazana je kroz smjernice odnosno konkretnim primjerima aktivnosti kao i rokom provedbe.

Dijelom nazvanim „Akcijski plan“ utvrđena je obveza nadležnim tijelima ustanova da pripreme akcijske planove sukladno izloženim mjerama ovoga Programa, kao i planove i programe osoba zaduženih za pojedine aktivnosti provođenja akcijskih planova.

Obzirom da su smjernice za ostvarenje temeljnih ciljeva podložne stalnom vrednovanju i preispitivanju, uređena je nadležnost provedbe pa je tako definirano kako se ravnatelj ustanove zadužuju za provođenje, dok se upravno vijeće zadužuju za praćenje provedbe mjera i ciljeva iz ovog Programa, odnosno upravno vijeće je nadležno za postupak izvješćivanja o provedbi Programa.  

Završnim poglavljem uređuje se objava Antikorupcijskog programa 

Prilozi ovog Programa su i pripadajući obrasci koji se također objavljeni u ovom postupku savjetovanja.

	Datum dokumenta
	srpanj 2026. godine 


	Je li nacrt bio objavljen na internetskim stranicama ili na drugi odgovarajući način?

Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?

Ako nije, zašto?
	Nacrt Antikorupcijskog programa objavljen je na internetskoj stranici Koprivničko-križevačke županije (www.kckzz.hr).  


Javno savjetovanje trajalo je 30 dana i provodilo se počevši  od 14. srpnja pa do 12. kolovoza 2026. godine na županijskoj web stranici.


-

	Koji su predstavnici zainteresirane javnosti dostavili svoja očekivanja?
	Nije bilo dostavljenih primjedaba niti komentara u savjetovanju.

	ANALIZA DOSTAVLJENIH PRIMJEDABA:

Prihvaćene primjedbe

Primjedbe koje nisu prihvaćene i obrazloženje razloga za neprihvaćanje
	



-

-

	Troškovi provedenog savjetovanja
	Provedba internetskog  savjetovanja nije zahtijevala  dodatne financijske troškove.

	Tko je i kada izradio izvješće o provedenom savjetovanju?
	Ime i prezime:
Helena Matica 
	Datum:
13. kolovoza 2026.

